Նիկոլայ Շուլպինով

Նիկոլայ Սեմյոնովիչ Շուլպինով (ռուս.՝ Никола́й Семёнович Шулпи́нов (Шульпи́нов), 27 նոյեմբերի, 1885, Վեսեգոնսկ, Տվերի նահանգ, Ռուսական կայսրություն – 7 օգոստոսի, 1921, Ուլալա (ներկայում՝ Գոռնո Ալթայսկ), Ռուսաստան), ռուս գեղանկարիչ-բնանկարիչ, Գեղարվեստական շրջիկ ցուցահանդեսների ընկերության անդամ։


== Կենսագրություն ==

Նիկոլայ Շուլպինովը ծնվել է 1885 թվականի նոյեմբերի 27-ին Տվերի նահանգի Վեսեգոնսկի գավառի Վեսեգոնսկ քաղաքում, ազնվականի ընտանիքում։
Ավարտել է Կազանի գեղարվեստի դպրոցը, որտեղ սովորել է քանդակագործության բաժնում՝ Պրոկոպի Վասիլևիչ Ձյուբանովի մոտ, ինչպես նաև զուգահեռաբար սովորել է գեղանկարչության բաժնում՝ Խրիստաֆոր Նիկոլաևիչ Սկորնյակովի մոտ։
1911 թվականին Նիկոլայ Շուլպինովը Կազանի գեղարվեստի դպրոցի մանկավարժական խորհրդի որոշմամբ ստացել է Մոսկվայի նկարչության, քանդակագործության և ճարտարապետության ուսումնարան ընդունվելու իրավունք։ 1915 թվականին Շուլպինովն ավարտում է Մոսկվայի նկարչության, քանդակագործության և ճարտարապետության ուսումնարանը՝ ստանալով I աստիճանի նկարչի կոչում։
1916 թվականին Նիկոլայ Շուլպինովը դարձել է Գեղարվեստական շրջիկ ցուցահանդեսների ընկերության անդամ։ Նրա նկարները ցուցադրվել են Ընկերության XLIV, XLV և XLVI ցուցահանդեսներում։
1917 թվականին Նիկոլայ Շուլպինովը և Մոսկվայի նկարչության, քանդակագործության և ճարտարապետության ուսումնարանի շրջանավարտներ Յակով Բաշիլովի ու Վասիլի Պոտապենկոյի հետ միասին հիմնադրել են «Մոսկվայի դպրոցի նկարիչների միությունը» (ռուս.՝ Общества художников московской школы, նախապես՝ Մոսկվայի նկարչության, քանդակագործության և ճարտարապետության ուսումնարանն ավարտածների միություն), որ համախմբում էր ավելի քան վաթսուն նկարիչների։
1917 թվականի վերջին Նիկոլայ Շուլպինովը մեկնել է Բիյսկ, ապա բնակություն հաստատել Ուլալայում, որտեղ դասավանդել է գիմնազիայում, մասնակցել երկրի հուշարձանների պահպանության Բառնաուլի բաժանմունքի աշխատանքներին, կազմակերպել Ալթայի գեղարվեստի միությունը։
Նիկոլայ Շուլպինովը մահացել է 1921 թվականի օգոստոսի 7-ին Ուլալայում։
Նիկոլայ Շուլպինի հետմահու ցուցահանդեսը, որում ներկայացվել են նրա 70 աշխատանքները, տեղի է ունեցել 1924 թվականին «Մոսկվայի դպրոցի նկարիչների միության» վերջին, երրորդ ցուցահանդեսում։


== Պատկերասրահ ==

		
		
		


== Ծանոթագրություններ ==


== Գրականություն ==
Тюрина, И. П. Николай Шулпинов. Незаконченная биография // Поиски и находки томских искусствоведов. Материалы научно-практической конференции (22–24 мая 2001 г.. — Томск: ИОА СО РАН, 2001. — С. 30. — 40 с. — ISBN 5-94458-005-4
Царёва Н. С. и др. Алтай в изобразительном искусстве России XX-XXI веков. — Барнаул: Алтапресс, 2007. — С. 12. — 49 с.
Борейко В. Е. Малоизвестные картины и художники дикой природы // Художники дикой природы. — Киев: Киевский эколого-культурный центр, 2005. — С. 183. — 224 с. — (Охрана дикой природы). — ISBN 9665816845
Каталог собрания Томского областного художественного музея: Живопись. Графика. Скульптура. Декоративно-прикладное искусство. — Томск: Изд. "Красное знамя", 2012. — С. 50. — 344 с. — ISBN 978-5-9528-0086-1


== Արտաքին հղումներ ==
«Серебряный век живописи губернского Томска» (ռուսերեն)։ Томский областной художественный музей։ Արխիվացված է օրիգինալից 2013-01-25-ին։ Վերցված է 2012-12-20 
«Николай Семенович Шулпинов. Горный пейзаж»։ Горизонты: пейзаж в русской и канадской живописи (1860–1940) (ռուսերեն)։ Канадская информационная сеть по культурному наследию (CHIN)։ Արխիվացված է օրիգինալից 2013-01-25-ին։ Վերցված է 2012-12-20